OpenLLM-France/wikimedia huggingface dataset:
# Gregorio I.a

Gregorio I.a (Erroma, 540 - † ibidem., 604ko martxoaren 12a) Eliza Katolikoaren 64. Aita Santua izan zen 590 eta 604 urteen bitartean.
Gregorio Handiaz ezizena ezaguna, Jeronimo Estridongoa, Agustin Hiponakoa eta Ambrosio Milangoarekin batera latindar Elizaren Aitatzat jotzen da. Bonifazio VIII.a aita santuak 1928an emandako ebazpenaren ondotik, Elizaren doktore izendapena du. Aita santua izateko lehendabiziko monjea ere izan zen.
Idazle famatua izan zen, Regula pastoralis idazteaz gain kantu gregorianoa bildu eta bultzatu zuen.

## Erreferentziak

* ↑ Euskaltzaindia. 129. araua: Aita santuen izenak. .

## Kanpo estekak

* Datuak: Q42827
* Multimedia: Gregorius I Magnus / Q42827
# Gregorio II.a

Gregorio II.a (Erroma, 669 - † ibidem., 731ko otsailaren 11) Eliza Katolikoaren 89. Aita Santua izan zen 715 eta 731 urteen bitartean.
Enperadorearen aurka matxinotu zen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q103321
* Multimedia: Gregorius II / Q103321
# Gregorio III.a

Gregorio III.a (Siria, 690 - † ?, 741eko azaroaren 28a) Eliza Katolikoaren 90. aita santua izan zen, 731 eta 741 urteen bitartean.
Inperioan zegoen ikonoklasiaren gatazka zela eta Karlos Marteli laguntza eskatu zion.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q103268
* Multimedia: Gregorius III / Q103268
# Gregorio IV.a

Gregorio IV.a (Erroma, ? - † ?, 844ko urtarrilaren 25a) Eliza Katolikoaren 101. Aita Santua izan zen 827 eta 844 urteen bitartean.
Frankoen babesa behar izan zuen eta hauen liskarretan hartu zuen parte.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q167052
* Multimedia: Gregorius IV / Q167052
# Gregorio IX.a

Gregorio IX.a (Anagni, ? - † Erroma, 1241eko abuztuaren 22a) Eliza Katolikoaren 178. Aita Santua izan zen 1227 eta 1241 urteen bitartean. Gregorio VII.ak hasitako politikari ekin zion.
Frederiko II.a enperadorearen kontra borrokatu zen, hura eskumikatu (1227tik 1239ra) eta haren lurrak hartu zituen (Sizilia, 1229) gurutzada deituz. Inkisizioa ezarri zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 129. araua: Aita santuen izenak. .
* Datuak: Q124831
* Multimedia: Gregorius IX / Q124831
# Gregorio Krutxaga Urzainki

Gregorio Krutxaga Urzainki (gaztelaniaz: Gregorio Cruchaga Urzainqui) (Urzainki, 1739 – Etxarri-Aranatz, 1812ko maiatzaren 30) nafar gerrilaria izan zen Iberiar Penintsulako Gerran. Bere biografia eleberri baten argumentua ematen du.

## Biografia

Frantses gudarosteen aurka borrokatu zen nafar gerrillaria. 1808. urtean, Francisco Ganbraren agindupean jarri zen, frantses gudarosteen aurka aritu asmoz. Gudu latz askoren ondoren, erronkariarrek kapitulazioa lortu zuten. Horri esker gudaroste frantsesak Erronkaritik alde egingo zuten betiko eta, trukean, erronkariarrek zerga bat ordaindu beharko zuten. Hitzarmena sinatu ondoren, Krutxaga Espoz Minaren taldeko kide bihurtu zen, eta Nafarroa osoan barrena ibili zen frantsesen aurkako gerran (Lekunberri, Tafalla, Tiebas, Campanas). Ondoren, bitan banatu zen Minaren taldea, eta bi horietako baten buru geratu zen Krutxaga. Minarekin batera edo bere aldetik, Nafarroan zeuden frantses gudarosteen etengabeko zartailu izan zen Krutxaga. Garesen 230 preso hartu zituen, baina frantsesek Tarazonan buruan zauritu eta preso hartu zuten. Bere taldekideek askatu egin zuten, ordea. Frantses gudaroste bat Araba eta Gipuzkoa arteko Arlabango mendatean txikitu ondoren (1812ko apirila), frantsesek bando bat eman zuten euskaraz, Krutxagaren buruari hamar mila pezetako prezioa ezarriz. Krutxaga, ordea, izugarri mugitzen zen, eta inork ez zuen harrapatzen. 1812ko maiatzean Gipuzkoara jo zuen, Ingalaterratik ekartzen ziren armen bila. Ormaiztegin, frantsesei aurre egin, eta kainoi bala batek beso bat xehakatu zion. Aralarrera erretiratu eta zaindariek bakarrik utzi behar izan zuten euripean, frantsesak orpoan zituztela. Krutxaga, osasunez are larriagotu eta Etxarri-Aranatzeko baserri batean hil zen, 1812ko maiatzaren 30ean.
Bere gorpua Urzainkira eraman zuten eta bertako elizaren ondoan lurperatuta dago.

## Erreferentziak

* ↑ http://carlosurzainqui.blogspot.com/2013/07/gregorio-cruchaga-urzainqui.html
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz):Biografia Espainiako Errege Akademiaren webgunean.
* Datuak: Q85870536
# Gregorio Hombrados

Gregorio Hombrados Oñatibia (Zarautz, Gipuzkoa, 1902 – Tolosa, Gipuzkoa, 1978ko abuztuaren 18a) margolaria izan zen.

## Bizitza

Baionan eta Parisen egin zituen margolaritza-ikasketak. Euskal Herriko historia oso bat irudietara eraman zuen lehen euskal herritar margolaria izan da. Euskal Herriko ohiturak eta erlijio-gaiak landu zituen bere koadroetan, eta arte-kritikako lanak idatzi zituen.

## Lanak

Obra nagusiak: Zumalacárregui en la batalla de Descarga, Francisco de Ibarra funda Nuevo Durango, Las Juntas de Guernica de 1631, Aparición de la Virgen de Aránzazu a Rofrigo de Bulzategui, Francisco de Ibarra en California, Juramento solemne de Fuenterrabía, Iparraguirre canta el Gernikako, Muerte del almirante Alonso de Ugalde, Juan de Tolosa funda Zocatecas, Descubrimiento de América eta Gernikako Arbola en el café de San Luis.
Argitaratu gabe utzi zuen Diccionario monumental del arte-artistas de Euzkadi obra handia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12258731
# Gregorio Luri

Gregorio Luri Medrano (Azagra, 1955) nafar filosofia irakaslea da. Katalanez idazten du Diari Aran.

## Lanak

* El proceso de Sócrates (1998)
* Prometeos. Biografía de un mito (2002)
* Guía para no entender a Sócrates (2004)
* La escuela contra el mundo (2010)
* El valor del esfuerzo (2012)
* Mejor educados. El arte de educar con sentido común (2014)
* Seguint les passes dels almogàvers (2014)
* El cielo prometido. Una mujer al servicio de Stalin (2017)
* Datuak: Q11924703
* Multimedia: Gregorio Luri / Q11924703
# Guldental

Guldental Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 2.479 biztanle zituen 12,99 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q680361
* Multimedia: Guldental / Q680361
# Gulf Gate Estates (Florida)

Gulf Gate Estates Ameriketako Estatu Batuetako erroldak esleitutako leku bat da. Sarasota konderrian dago, Florida estatuan. 7.340 biztanle ditu, 7,30845 kilometro koadroko azaleran banatuta.

## Ikus, gainera

* Sarasota konderria

## Kanpo estekak

* Datuak: Q2429043
# Gulf Park Estates (Mississippi)

Gulf Park Estates Ameriketako Estatu Batuetako erroldak esleitutako leku bat da. Jackson konderrian dago, Mississippi estatuan. 5.972 biztanle ditu, 7,221058 kilometro koadroko azaleran banatuta.

## Ikus, gainera

* Jackson konderria

## Kanpo estekak

* Datuak: Q1834992
# Gulf Port (Illinois)

Gulf Port Illinoiseko herri bat da. Henderson konderrian kokatua dago. 2010ean 54 biztanle zituen, 3,87 kilometro koadrotan banatuta.

## Ikus, gainera

* Henderson konderria

## Kanpo estekak

* Datuak: Q2395238
# Gulf Breeze (Florida)

Gulf Breeze Floridako hiri bat da. Santa Rosa konderrian kokatua dago. 2010ean 6.113 biztanle zituen, 61,0 kilometro koadrotan banatuta.

## Ikus, gainera

* Santa Rosa konderria

## Kanpo estekak

* Datuak: Q731333
* Multimedia: Gulf Breeze, Florida / Q731333
# Gulf Oil

Gulf Oil Corporation estatubatuar petrolio enpresa izan zen, Pittsburghen egoitza zuena. 1936an eratu zen Gulf Oil Corporation of Pennsylvaniaren lanarekin jarraitzeko, eta Kanadan, Venezuelan eta Ekialde Hurbilean petrolio-hobien ustiapenean parte hartu zuen.
1984. urtearen hasieran Standard Oil of Californiak bereganatu zuen, Chevron Corporation sortuz. Gero, Cumberland Farms denda-kate estatubatuarrak marka erosi zuen bere gasolina-zerbitzuguneetan erabiltzeko. Gulf Oil International, berriz, Indiako Hinduja taldearen jabetzakoa da gaur egun.
Espainiak 1960ko hamarkadan izan zuen liberalizazio ekonomikoari esker, lehorreratu zen eta partizipazio garrantzitsuak egin zituen kimikaren eta petrolioaren sektoreetan. 1962an Fertiberiaren sorreran parte hartu zuen, eta Petróleos del Norte (Petronor) sozietatearen akziodun izatera iritsi zen.

## Erreferentziak

* ↑ Álvarez, Santiago. (1968). Sobre Galicia. Paris: Editions de la Librairie du Globe, 88 or..
* ↑ Ayala Carcedo, Francisco Javier. (2001). Historia de la tecnología en España. I Valdeltormo: Valatenea, 338 or..

## Kanpo estekak

* Datuak: Q1296860
* Multimedia: Gulf Oil / Q1296860
# Gulberwick

Gulberwick, Eskoziako Shetland uhartediko herri bat da, Mainland uhartean.

## Kanpo estekak

* Datuak: Q5617285
* Multimedia: Gulberwick / Q5617285
# Guldborgsund

Guldborgsund Danimarkako Seelandia eskualdeko udalerria da, Falster uhartea eta Lolland ekialdea hartzen dituena. Herri nagusia Nykøbing Falster da eta bertan dago udaletxea.

## Udalerria

2007ko erreforman sortu zen Nykøbing Falster, Nysted, Nørre Alslev, Sakskøbing, Stubbekøbing eta Sydfalster herriak elkartzerakoan. Izena Falster eta Lolland uharteak banatzen dituen Guldborgsund itsasarteak ematen dio.

## Nykøbing Falster

XII mendean Falster uhartean Guldborgsund itsasartea kontrolatzeko eta lurraldea wendoen erasoetatik babesteko helburuaz eraikitako gotorlekuaren oinean eratuz joan zen herria. Gotorlekua gaztelu bihurtuz joan zen, eta alargundutako erreginen bizilekua izan zen. Erregina hauetako asko alemaniar jatorrikoak zirenez alemaniarren kolonia sortu zen herrian.
XVIII medean Daniar Koroaren zorrak ordaintzeko Falster uhartea saldu egin zen eta gaztelua behera bota zuten. Gaur egun hondarrak baino ez dira gelditzen.
Hiria handituz joan zen eta itsasartearen beste aldean Sundby herrixka sortu zen. Federiko IX.a zubiak elkartzen ditu alde biak gaur egun.

## Ondasun nabarmenak

* Tsarraren etxea (Czarens Hus): Nykøbing Falsterren dagoen 1700ko egurrezko etxea, ziurrenik herriko etxerik ezagunena. Horrela deitzen da bertan egon baitzen Petri I.a Errusiakoa. Etxe zaharragoak ere badaude 1580ko bat kasu.
* Aalholm gaztelua (Aalholm Slot): Nysted herriko kaia zaintzeko 1200 inguruan eraikia izan zen. Danimarkako gotorleku zaharrenetakoa da.
* Middelaldercentret: Ertaroko herri bat irudikatzen duen aire libreko museoa da. Sundby herrixkan dago

## Irudiak

* Tsarraren etxea Nykøbing Falsterren.
* Nykøbing Falsterko apaizetxe zaharra.
* Aalholm gaztelua Nysteden.
* Middelaldercentret Sundbyn.

## Kanpo estekak

* Datuak: Q510997
* Multimedia: Guldborgsund Kommune / Q510997
# Gulen

Gulen Norvegiako udalerria da. Sogn og Fjordane konderrian kokatua dago. 597.12 km² ditu eta 2.356 biztanle ditu.

## Mugakideak

Honako udalerri hauekin egiten du muga:
Solund Hyllestad Høyanger Masfjorden Lindås Austrheim Fedje Alver Municipality $^{(en)}$

## Kanpo estekak

* Datuak: Q217793
* Multimedia: Gulen / Q217793
# Gulf Hills (Mississippi)

Gulf Hills Ameriketako Estatu Batuetako erroldak esleitutako leku bat da. Jackson konderrian dago, Mississippi estatuan. 8.526 biztanle ditu, 21,110045 kilometro koadroko azaleran banatuta.

## Ikus, gainera

* Jackson konderria

## Kanpo estekak

* Datuak: Q2709529
# Gizonezko Gazte Kristauen Elkartea

    «YMCA» orriak hona dakar. Village People taldearen abestiari buruzko artikulua hau da: «Y.M.C.A. (abestia)»
Young Men's Christian Association (YMCA), gazte mugimendu sozial ekumenikoa da. Bere jarduerak GKE zaharrenetako eta handienetariko bat bezala identifikatzea ahalbidetzen dio. Nazioarte mailan, bost kontinenteetan zabaldutako 120 erakunde autonomo baino gehiagok osatzen dute, bere ezarpena ezberdina den arren. Alderik indartsuenak herrialde anglosaxoi, protestanteen kulturan eta ingeles eta amerikar eragin handia izan duten herrialdeetan daude.

## Jarduera

YMCAren jarduerak hezkuntza-erakundeak, egoitzak, gau-ikastetxeak, gazte-kanpinak eta kirol-taldeak barne hartzen ditu. Hainbat adin, herrialde, ekonomia, kultura eta sinesbide desberdinetarako jarduerak.
YMCA-ri esker existitzen diren unibertsitateak daude, hala nola Mexiko Hiriko YMCA Unibertsitatea.

## Kanpo estekak

* Datuak: Q157169
* Multimedia: YMCA / Q157169
# Gizonezkoen panti

Gizonezkoen pantiak berariaz gizonek janzteko egindako emakumezkoen pantien egokitzapenei deritze. Manti (ingelesez: mantyhose) izenez ere ezagunak dira.

## Historia
### Aurrekariak

1996an Ameriketako Estatu Batuetako L'eggs panti enpresak web-erakustoki eta produktu-lerroei buruzko web-buletin bana zabaldu zuen. Handik gutxira jabetu ziren euren produktuei buruz hizketa ari zirenen gehiengoa gizonezkoak zirela. 1998an galdeketa bat egin ondoren, ondorioztatu zuten gizonezko askok pantiak eraman ohi zituztela eguneroko jantzitzat, baita gizonezkoen legginak erosiko lituzketela salgai baleude. ComfiLon/Activskin produktuen ondoren, Wolford bezalako galtzeteria-marka ezagunak eurenak merkaturatu zituzten.

### Ekoizpena

Galdeketa horretatik eta beste merkatu ikerketa batetik abiatuz, G. Liebermans & Sons (GLS Hosiery) enpresak ComfiLon izeneko produktuak ekoizten eta merkaturatzen hasi zen 1999an. 2002an Activskin izena jarri zioten. Ondoren Wolford bezalako galtzeteria-enpresa ezagunek eurenak merkaturatu zituzten.

### Merkatu kuota

1999az geroztik gizonezkoen pantien merkatu kuotak gora egin du, zeren eta apurka-apurka are eta ezagunagoak bilakatzen ari baitira.

## Erabilerak
### Eguneroko jantzitzat

Pantiak daramatzaten gizonak deigarriak gertatu zaizkie hedabideei 2002az geroztik, The Wall Street Journal egunkariak gaiari honen inguruan azalean argitaratu zuen artikulu baten harira, Kingsize, Not Queen: Some Men Are Taking to Wearing Pantyhose izenburukoa.
Gizon batzuk trabestismoagatik janzten dituzte, hau da, emakumezko janzkerak hartzea atsegin dituztenak. Hala ere, badira beste arrazoi batzuengatik janzten dituztenak: erosotasunagatik, beroa ematen dutelako edota odol-zirkulazio arazoei aurre egiteko daramatzatenak, alegiam
Gizon zein emakume askok odol-zirkulazio arazoak dituzte hanketan. Alderdi fisiologikotik bi sexuetan zirkulazio arazoak agertzeko arriskua bera denez, gizonei ere konpresio pantiak janztea onuragarri gerta lekieke, betiere mediku batek gainbegiratuta.

### Urpekaritzarako

Pantiek zenbait marmoken eztenkadetatik babesten dituzte. Izan ere, marmokek eztenkatzen dute tentakuluetako zelulek larruazaleko osagai kimikoren bat antzematen dutenean.

## Erreferentziak

* ↑ (Ingelesez) Helliker, Kevin. (2002-02-19). «Kingsize, Not Queen: Some Men Are Taking to Wearing Pantyhose» The Wall Street Journal (Noiz kontsultatua: 2021-11-17).
* ↑ (Ingelesez) Angier, Natalie. (2011-06-07). «So Much More Than Plasma and Poison» The New York Times (Noiz kontsultatua: 2021-11-17).

## Ikus, gainera

* Panti.

## Kanpo estekak

* Datuak: Q1107568
* Multimedia: Men's hosiery / Q1107568
# Gizonezkoaren ugaltze-aparatu

Gizonezkoaren ugaltze-aparatuak edo gizonezkoaren aparatu genitalak gizonezkoan espermatozoideen sorkuntzaz eta arrautzaren ernalketaz arduratzen diren organoen multzoa da: bi barrabilak (espermatozoideak sortzen dituzte), bide espermatikoak (barrabiletatik uretraraino hazia daramate), prostata, uretra eta zakila (organo zutikorra, esperma emakumezkoaren kopulazio-organoan isurtzen duena). Emakumezkoen baliokidea emakumearen ugaltze-aparatua da.

## Erreferentziak

* ↑ Euskalterm: [Ginekologia Hiztegia] [2015]

## Kanpo estekak

* Datuak: Q842083
* Multimedia: Male reproductive system / Q842083
# Gao Shiyan

Gao Shiyan (1996ko urtarrilaren 22a) saskibaloi jokalari txinatarra da. Txina ordezkatu zuen 2020ko Udako Olinpiar Jokoetan.

## Erreferentziak

* ↑ Gao Shiyan

## Kanpo estekak

* Datuak: Q107675729
# Gao Lacho Drom

Gao Lacho Drom (euskaraz: "Herri Onaren Bidea") Gasteizen ijitoen txabolismoarekin amaitzeko sortutako proiektua izan zen. 1971n eraiki zen, eta hasiera batean 47 familia eta 270 biztanle izan zituen. Gaur egungo Arriaga-Lakua auzoan zegoen.

## Txabolismoa

1968an Gao Lacho Drom elkartea sortu zen, Gasteizko periferian zeuden ijitoekin lan egiteko. Horietako asko txabolatan bizi ziren, Arriagan, "Campo de las Basuras" edo "Campo de los Palacios" izeneko lekuetan.

## Eraikina

Eraikina bi zirkulu elkartu ziren, eta oinarrizko zerbitzuak zituen, eliza eta eskola barne. Etxe guztiak solairu bakarrekoak ziren, barrakoi baten antzera. Arkitektoa Enrique Marimón izan zen, ziurrenik Georges Candilisen Cité du Soleilen oinarritua, eta 1969an hasi ziren eraikitzen.
Herrixka txabolak baino hobea bazen ere, hasieratik zituen hainbat arazo. Gainera, hiria urbanizatzen hasi zenean, etorkizunean egongo zen auzo baten barruan geratu zen. Gasteizko lehen udalak trantsizioaren ostean erabaki zuen eraistea eta herritarrak etxebizitza sozialetan sartzea. Proiektuak kritikak jaso ditu, kontzentrazio-esparru batekin dituen paralelismoak direla eta: hiritik kanpo, zerbitzurik gabe, eta gune artifizial batean. Gainera, kontrol panoptikoarekin zuen antza ere kritikatu da.

## Erreferentziak

* ↑ «Asociación Gitana Gao Lacho Drom» www.gaolacho.com (Noiz kontsultatua: 2022-05-10).
* 1 2 (Gaztelaniaz) García, Alberto. (2022-03-30). «Gao Lacho Drom: el fugaz poblado gitano de Lakua que evitó el chabolismo» Gasteiz Hoy (Noiz kontsultatua: 2022-05-10).
* 1 2 (Gaztelaniaz) García Ruíz, María. (2021-05). «Arquitecturas de la sujeción. Desplazamientos entre campos de concentración y poblados para gitanos» Dearq (30): 13–23. doi:10.18389/dearq30.2021.03. ISSN 2011-3188. (Noiz kontsultatua: 2022-05-10).
* ↑ (Gaztelaniaz) Iglesias, Cristina Botana. (2022-04-01). «La segregación urbana antigitana: Promoción de poblados de infravivienda en la región átabra (Galicia)» Antropología Experimental (22): 39–55. doi:10.17561/rae.v22.6398. ISSN 1578-4282. (Noiz kontsultatua: 2022-05-10).

## Ikus, gainera

* Ijitoak Euskal Herrian

## Kanpo estekak

* Datuak: Q111956929
# Gao Xingjian

Gao Xingjian (txinera tradizionalez: 高行健; pinyinez: Gāo Xíngjiàn; Wade–Giles: Kao Hsing-chien, kɑ́ʊ ɕǐŋtɕjɛ̂n ahoskatua; Ganzhou, Jiangxi, Txina, 1940ko urtarrilaren 4a) txinatar idazlea da. Gaur egun Frantzian bizi da eta Frantziako herritartasuna du, baina txineraz idazten du. Antzezlanak eta eleberriak idatzi ditu batez ere. Bere obra ezagunena Arimaren Mendia (1989) izeneko eleberria da. 2000an Literaturako Nobel saria jaso zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-1-3 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q18143
* Multimedia: Gao Xingjian / Q18143
# Ganzhou aireportua

Ganzhou Aireportua (txineraz: 赣州黄金机场), (NAGE: FUG, NAZE: ZSGZ), Txinako Herri Errepublikako Jiangxi probintziako Ganzhou hirian dago.

## Hegaldiak

* China Eastern Airlines (Shanghai-Hongqiao, Xiamen)
* China Express Airlines (Nanchang, Shanghai-Pudong, Xiamen)
* China Southern Airlines (Guangzhou)
* China United Airlines (Beijing-Nanyuan)

## Ikus, gainera

* Txinako Herri Errepublikako aireportuen zerrenda

## Kanpo estekak

* Aireportuaren webgunea.
* Datuak: Q1937973
* Multimedia: Ganzhou Huangjin Airport / Q1937973
# Ganzlin

Ganzlin Alemaniako udalerri bat da, Mecklenburg-Aurrepomerania estatuan. Azken zentsuaren arabera 1.394 biztanle zituen, 87,93 kilometro koadroko azaleran..

## Kanpo estekak

* Datuak: Q559091
* Multimedia: Ganzlin / Q559091
# Ganzhou barrutia

Ganzhou barrutia (txinera tradizionalez: 甘州区) Txinako barruti bat da, Zhangye barruan. Azken zentsuaren arabera 519.096 biztanle zituen 3660.98 azaleran banatuta.

## Kanpo estekak

* Datuak: Q539323
* Multimedia: Ganzhou District / Q539323
# Ganzoko geltokia

Ganzo Espainiako Kantabriako probintziako tren geltoki bat da, Torrelavega udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Oviedo — Santander

## Zerbitzuak

Santanderko Renfe Aldiriak
 Zerbitzua  Hasiera  Ibilbidea  Amaiera ⁠
 C-2SantanderValdecilla–la Marga • Cazoña • Adarzo • Bezana • Mompia–Mortera • Boo de Pielagos • Mogro • Gornazo • Mar • Requejada • Barreda • Torrelavega–Erdia • Altamira • Ganzo • Puente San Miguel • Santa Isabel • San Pedro • Golbardo • Casar de Periedo • Virgen de la Peña • OntoriaCabezon de la Sal :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q18603289
iea  Santanderko Renfe Aldiriak :
# Gəncə

Gəncə (azerbaijaneraz: Gəncə) Azerbaijanko hiria da, herrialdeko bigarren handiena dena. Errusiar Inperioaren garaietan Elizavetpol (errusieraz: Елизаветполь, Yelizavetpol) eta Sobietar Batasunaren garaietan Kirovabad (errusieraz: Кировабад) izenak izan zituen, baina Perestroikari esker, 1989an jatorrizko izena berreskuratu zuen.

## Klima

Datu klimatikoak (Ganja) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 6.5 | 6.8 | 11.9 | 19.2 | 23.4 | 27.9 | 31.4 | 29.9 | 26.0 | 19.3 | 12.6 | 8.3 | 18.6 |
| Batez besteko tenperatura minimoa (°C) | -2.3 | -1.2 | 2.2 | 7.7 | 12.2 | 16.3 | 19.5 | 18.3 | 15.2 | 9.2 | 4.5 | 0.0 | 8.5 |
| Pilatutako prezipitazioa (mm) | 10 | 17 | 32 | 30 | 42 | 46 | 23 | 18 | 16 | 32 | 14 | 18 | 298 |
| Prezipitazio egunak (≥ 1 mm) | 4 | 5 | 5 | 6 | 9 | 7 | 3 | 4 | 3 | 6 | 3 | 4 | 59 |
| Iturria: World Meteorological Organisation (NBE) ||||||||||||||

## Herri eta hiri senidetuak

| Herria | Herrialdea |
| Ankara | Turkia |
| Olomouc | Txekia |
| Derbent | Errusia |
| Rustavi | Georgia |
| Newark (New Jersey) | Ameriketako Estatu Batuak |
| Esmirna | Turkia |
| Mosku | Errusia |
| Dnipro | Ukraina |
| Kars | Turkia |
| Dushanbe | Tajikistan |
| Eskişehir | Turkia |

## Erreferentziak

* 1 2 3 Euskaltzaindia. Anatoliako eta Hego Kaukasoko toponimia. .-k Ganca ere onartzen du. <c> grafema euskarazko <tz> bezala ahoskatzen da: Gantza. Testu espezializatuetan, Gəncə idatziko litzateke (eta ez Ganca), hori baita jatorrizko grafia
* ↑ NBE. World Weather Information Service – Ganja. .
* ↑ Cities in the Czech Republic and Azerbaijan to Become Sister
* ↑ vesti.az

## Kanpo estekak

* Udalaren webgunea
* Datuak: Q131290
* Multimedia: Gəncə / Q131290